Сақал мен шолақ шалбар
"Сақал мен шолақ шалбар" | "https://abai.kz/post/55922"
TITLE: Сақал мен шолақ шалбар
URL: https://abai.kz/post/55922
META: "Сақал мен шолақ шалбар" | "https://abai.kz/post/55922"
DATE: 14.07.2017
AUTHOR(s): Ұлықбек Есдәулет
TOTAL WORDS: 164
TEXT: Өткен жолы Астанада бір таксидің шолақ шалбар киген жүргізушісі маған қайта-қайта мойнын бұрып, бетіме бажайлай қарап қойып отырып, бір кезде: - Ағасы, аузыңыз ораза ма?- деп сұрады. - Жоқ, бауырым, жолда жүрмін. Неге сұрадың?- дедім. - Мен сізді діншіл ме деп қалдым,- дейді. - Неге олай ойладың, бауырым. Молдаға ұқсаймын ба? - Сақалыңыз ұқсайды. - Менікі бапталған қырма сақал ғой. Діншілдердің сақалы бетімен кеткен, қауғадай болмай ма? - Қайдан білейін, аға, бұл күнде сақалды кісі көрсек қорқатын болдық қой. Күніне нешеуі мінеді. Сөздері біртүрлі. Сақалыңызға қарап, көбедей көп уахаббиттің біреуі ме деп қалғаным,-деп қарап тұр бауырым. Мен де қарап қалмай: - Ал мен болсам мына өзіңді уахаббит пе деп ойлап отыр едім,-дедім. - Е, неге?- деп тіксініп қалды таксиші. - Өйткені шалбарыңның балағы шолақ екен,-деп едім,- орнынан шоршып түсіп: - Аға,бұл шорти ғой! Шолақ шалбар емес! Күн ыстық болған соң кигем! Шорты! -деп шолтиған балағын төмен қарай созып-созып жіберді. Екеуміз де қарқылдап кеп күлдік. Әрі қарай әңгімеміз жарасып жүре берді. Ұлықбек Есдәулет Facebook-тегі парақшасынан
